《拟郭景纯游仙诗 其二》
清代·许式金

匡庐与天台，中多隐逸叟。日月明轩窗，烟霞带户牖。

杳无人迹到，名姓知谁某。得毋老与庄，列真自古有。

振衣千仞冈，天外任昂首。仙骨本珊珊，羽化诚非偶。

潜修志倘坚，乔松皆我友。

作者简介：许式金，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。